Document ID: 32003D0105

Komisijas Lēmums
(2003. gada 17. februāris),
ar ko principā atzīst par pilnīgu dokumentāciju, kura iesniegta sīkākai pārbaudei saistībā ar spiromesifēna un metrafenona iespējamo iekļaušanu Padomes Direktīvas 91/414/EEK I pielikumā
(izziņots ar dokumenta numuru C(2003) 530)
(Dokuments attiecas uz EEZ)
(2003/105/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2002/81/EK [2], un jo īpaši tās 6. panta 3. punktu,
tā kā:
(1) Direktīvā 91/414/EEK paredzēts pilnveidot Kopienas aktīvo vielu sarakstu, kuras atļauts iekļaut augu aizsardzības līdzekļu sastāvā.
(2) Dokumentāciju par aktīvo vielu spiromesifēnu Apvienotās Karalistes iestādēm 2002. gada 18. aprīlī iesniedzis Bayer AG, Vācija (tagad Bayer CropScience) ar pieteikumu panākt tā iekļaušanu Direktīvas 91/414/EEK I pielikumā. Par metrafenonu dokumentāciju Apvienotās Karalistes iestādēm 2002. gada 4. jūnijā iesniedzis BASF AG, Beļģija.
(3) Apvienotās Karalistes iestādes darījušas Komisijai zināmu, ka pirmajās pārbaudēs iegūtā dokumentācija par minētajām aktīvajām vielām atbilst Direktīvas 91/414/EEK II pielikumā noteiktajām prasībām par datiem un informāciju. Iesniegtā dokumentācija atbilst arī Direktīvas 91/414/EEK III pielikuma datu un informācijas prasībām par vienu augu aizsardzības līdzekli, kurā ir atbilstošā aktīvā viela. Saskaņā ar Direktīvas 91/414/EEK 6. panta 2. punktu attiecīgie pieteikuma iesniedzēji pēc tam dokumentāciju nosūtīja Komisijai un citām dalībvalstīm un par to informēja Pastāvīgo pārtikas aprites un dzīvnieku veselības komiteju.
(4) Ar šo lēmumu Kopienā oficiāli jāapstiprina, ka dokumentācija principā atbilst Direktīvas 91/414/EEK II pielikuma datu un informācijas prasībām, un attiecībā uz vismaz vienu augu aizsardzības līdzekli, kurā ir aktīvā viela - Direktīvas 91/414/EEK III pielikuma prasībām.
(5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Dokumentācija par šā lēmuma pielikumā norādītajām aktīvajām vielām, kas iesniegta Komisijai un dalībvalstīm, lai panāktu attiecīgo vielu iekļaušanu Direktīvas 91/414/EEK I pielikumā, principā atbilst Direktīvas 91/414/EEK II pielikuma prasībām par datiem un informāciju.
Dokumentācija atbilst arī Direktīvas 91/414/EEK III pielikuma prasībām par datiem un informāciju attiecībā uz vienu augu aizsardzības līdzekli, kurā ir aktīvā viela, ņemot vērā piedāvāto pielietošanu.
2. pants
Ziņotājas dalībvalstis sīki izskata attiecīgo dokumentāciju un par izskatīšanas secinājumiem, ko papildina ar ieteikumiem par attiecīgās aktīvās vielas iekļaušanu vai neiekļaušanu Direktīvas 91/414/EEK I pielikumā un par nosacījumiem, kas ar to saistīti, ziņo Komisijai iespējami drīz un vēlākais viena gada laikā pēc 2003. gada 18. februāra.
3. pants
Šis lēmums ir adresēts dalībvalstīm.
Briselē, 2003. gada 17. februārī

Labels: 0
3
6